**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA GRADSKOG KAZALIŠTA MLADIH ZA 2025. GODINU**

Obveza izrade polugodišnjeg i godišnjeg izvještaja o izvršenju proračuna i financijskog plana proračunskog korisnika propisana je Zakonom o proračunu (Narodne novine br. 144/21), a njegov sadržaj detaljno uređen Pravilnikom o polugodišnjem i godišnjem izvještaju o izvršenju proračuna i financijskog plana (Narodne novine br. 85/23).

Polugodišnji Izvještaj o izvršenju financijskog plana sadrži:

1. Opći dio

* Sažetak Računa prihoda i rashoda i Računa financiranja
* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja
* Izvještaj o rashodima prema funkcijskoj klasifikaciji

1. Posebni dio

* Izvještaj o rashodima prema programskoj, ekonomskoj klasifikaciji i izvorima financiranja

1. Obrazloženje izvršenja financijskog plana

* Obrazloženje općeg dijela Izvještaja
* Obrazloženje posebnog dijela Izvještaja

1. Posebni izvještaji u polugodišnjem izvještaju o izvršenju financijskog plana

* Izvještaj o zaduživanju na domaćem i stranom tržištu novca i kapitala
* Izvještaj o korištenju sredstava fondova Europske unije
* Izvještaj o danim zajmovima i potraživanjima po danim zajmovima

Člankom 86. Zakona o proračunu i člankom 52. Pravilnika propisan je i način donošenja polugodišnjeg i godišnjeg izvještaja te se Polugodišnji izvještaj o izvršenju financijskog plana podnosi upravljačkom tijelu do 31. srpnja tekuće godine.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**Sažetak računa prihoda i rashoda**

Sažetak Računa prihoda i rashoda sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije.

U razdoblju od 1. siječnja – 30. lipnja 2025. god. Gradsko kazalište mladih ostvarilo je kako navodimo:

* ukupne prihode……………………………………………………………674.327,71 eura
* ukupne rashode……………………………………………………………532.294,39 eura
* višak prihoda tekuće godine………………………………………………142.033,32 eura
* preneseni višak iz prethodne godine………………………………………. 9.668,86 eura
* višak prihoda i primitaka
* raspoloživ u sljedećem razdoblju od 1. srpnja 2025. god. …………..……151.702,18 eura

Ukupan polugodišnji prihod ostvaren je u iznosu od 60,61% u odnosu na godišnji plan, a u odnosu na isto razdoblje prethodne godine veći su za 31,5%.

Ukupni polugodišnji rashodi realizirani su u iznosu od 47,85% u odnosu na godišnji plan, a u komparaciji sa istim periodom prethodne godine su manji za 4.9%.

U izvještajnom razdoblju ostvaren je višak prihoda u iznosu od 142.033,32 eura. Preneseni višak prethodne godine iznosio je 9.668,86 eura, tako da višak prihoda raspoloživ u sljedećem razdoblju od 1. srpnja 2025. god. iznosi 151.702,18 eura.

Na transakcijskom računu na dan 1. siječnja 2025. godine bilo je 70.075,37 eura, a na dan 30. lipnja 2025. god. stanje je 0,00 eura. Kazalište je ukinulo svoj račun i sva zatečena sredstva sa danom 31. ožujka 2025. godine uplatila na račun nadležnog gradskog proračuna. Od 1. travnja 2025. godine Ustanova posluje preko računa Grada Splita.

**Izvještaj o prihodima i rashodima prema ekonomskoj klasifikaciji**

Ukupni prihodi izvještajnog razdoblja ostvareni su u iznosu od 674.327,71 eur i to:

* Pomoći (Ministarstvo kulture

i medija, Splitsko-dalmatinska županija)…………………………….. 54.400,00 eura

Prihodi od imovine (kamate na depozite po viđenju) ……………………. 0,16 eura

* Prihodi od prodaje ulaznica, gostovanja sa predstavama,

članarina za polaznike kazališnih studija…………………………….107.203,07 eura

* Prihodi od pruženih usluga (najam prostora)…….…………………... 16.575,00 eura
* Prihodi iz nadležnog proračuna……………………………………….496.149,48 eura

Tekuće pomoći iz nenadležnih proračuna za 9,5% su veći u odnosu na siječanj – lipanj/2024., a u odnosu na godišnji plan veći su za 202,22%. Ovi prihodi su ostvareni temeljem odobrenja financiranja programa javnih potreba u kulturi Ministarstva kulture i medija (premijerni i reprizni program, program gostovanja javnih kazališta, program izvedbenih umjetnosti – organizacija kazališnih gostovanja) i Splitsko-dalmatinske županije (postavljanje predstave o sv. Jeronimu).

Namjenski prihodi (ulaznice, članarine polaznika kazališnih studija, gostovanja sa predstavama)

ostvareni su uz indeks 98,99 u odnosu na isto razdoblje prethodne godine, a u odnosu na godišnji plan ostvareni sa 59,45%.

Vlastiti prihodi od najma prostora realizirani su uz indeks 91,37 u odnosu na isto razdoblje prethodne godine, a u odnosu na godišnji plan sa 65,49%.

Prihodi iz nadležnog proračuna u izvještajnom razdoblju u odnosu na planirane prihode 2025. godine ostvareni su sa 55,82%.

Ukupni rashodi poslovanja u iznosu od 523.585,44 eura manji su za 52,94 % u odnosu na godišnji financijski plan za 2025. godinu, čime isti nije prekoračen.

Rashodi poslovanja sadrže:

* Rashode za zaposlene……………………………………….303.618,16 eura
* Materijalne rashode………………………………………….219.332,18 eura
* Financijske rashode………………………………………………635,10 eura

Analizom izvršenja plana rashoda poslovanja vidljivo je da su najznačajniji rashodi za zaposlene u visini od 303.618,16 eura (indeks ostvarenja 47,06 % u odnosu na godišnji plan). Na povećanje rashoda za zaposlene bitno je utjecalo povećanje osnovice za izračun plaća od 1. siječnja 2025. godine za 8% te od 1. ožujka 2025. god. za dodatnih 15% u odnosu na prethodnu godinu.

Najveći udio u materijalnim rashodima (indeks ostvarenja 47,84% u odnosu na godišnji plan) čine intelektualne usluge odnosno honorari i usluge studentskog servisa u visini od 128.917,69 eura.

Financijski rashodi realizirani u ovom izvještajnom razdoblju iznose 635,10 eura, a odnose se na proviziju banci za usluge platnog prometa.

Rashodi za nabavu nefinancijske imovine iznose 8.708,95 eura i veći su za 27,95 % u odnosu na isto razdoblje prethodne godine. Financirani su iz vlastitih i namjenskih prihoda.

**Izvještaj o ostvarenim prihodima i rashodima prema izvorima financiranja**

Ukupni prihodi u iznosu od 674.327,71 eura ostvareni su iz sljedećih izvora:

11 Opći prihodi i primici……………………………………………496.149,48 eura

31 Vlastiti prihodi……………………………………………………16.575,00 eura

43 Prihodi za posebne namjene………………………………….... 107.203,23 eura

53 Pomoći iz državnog proračuna……………………………………14.400,00 eura

54 Pomoći iz županijskog proračuna……………………………..….40.000,00 eura

Prihodima Grada (opći prihodi i primici) pokriveni su rashodi za zaposlene, materijalni rashodi i financijski rashodi.

Vlastitim i namjenskim prihodima pokriveni su materijalni rashodi i rashodi za nabavu dugotrajne imovine.

**Izvještaj o prihodima i rashodima prema funkcijskoj klasifikaciji**

Sukladno funkcijskoj klasifikaciji, svi rashodi su svrstani na funkciji 082 Služba kulture u iznosu od 532.294,39 eura.

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA**

**Rashodi prema programskoj, ekonomskoj klasifikaciji i izvorima financiranja**

**Program:** 3500 Kazališna i glazbeno scenska djelatnost

**Aktivnost:** A350001 Djelatnost HNK, GKM, GKL

**Planska vrijednost 2025.:** 259.400,00 eura

**Realizacija 1 -6/2025.:**  210.799,35 eura

**Obrazloženje:** U 2025. godini Kazalište je obavljalo svoju redovnu djelatnost s naglaskom na edukativnim komponentama u razvoju mladih te kulturnim sadržajima za djecu i mlade.

Svi rashodi redovne djelatnosti realizirani su unutar planskih okvira.

Premijerni i reprizni program

Ciljevi provedbe programa: Repertoarni kontinuitet koji njeguje hrvatsku i svjetsku dramsku baštinu

|  |  |  |  |
| --- | --- | --- | --- |
| ***Pokazatelj rezultata*** | ***Definicija pokazatelja*** | ***Planska vrijednost 2025.*** | ***Realizacija***  ***1 – 6/2025.*** |
| Broj premijera i obnova | Produciramo okvirom predviđen broj premijernih naslova te obnova | 6 | 1 |
| Ukupan broj naslova u godini | Uz zadane parametre premijernih produkcija održavamo kontinuitet broja repriznih naslova | 20 | 12 |
| Ukupan broj izvedbi u godini | 180 određeno okvirom | 180 | 83 |
| Ukupan broj gledatelja | Popunjenost gledališta |  |  |
|  | 85% | 85% | 85% |

Djelatnost dramskih i plesnog studija

Ciljevi provedbe programa: Jačanje prisutnosti dramskih i plesnih vještina kod građanstva s naglaskom na djecu i mlade

|  |  |  |  |
| --- | --- | --- | --- |
| ***Pokazatelj rezultata*** | ***Definicija pokazatelja*** | ***Planska vrijednost 2025.*** | ***Realizacija***  ***1 – 6/2025*** |
| Broj grupa | Rad u grupama prema dobnoj granici polaznika | 25 | 25 |
| Ukupan broj polaznika | Temeljeno na kvaliteti dramskih studija kontinuirano se povećava broj polaznika | 320 | 450 |
|  |  |  |  |
| Broj završnih satova | Broj završnih satova odgovara broju polaznika | 13 | 19 |

Gostovanja kazališnih predstava u Zemlji i inozemstvu

Ciljevi provedbe programa: Održavanje kulture kazališta u sredinama van središta, inozemstvu i širenje dramske produkcije

|  |  |  |  |
| --- | --- | --- | --- |
| ***Pokazatelj rezultata*** | ***Definicija pokazatelja*** | ***Planska vrijednost 2025.*** | ***Realizacija***  ***1 – 6/2025.*** |
| Broj gostovanja | Gostovanje u sredinama kojima kazalište nije lako dostupno u zemlji i inozemstvu.  Program međunarodne kulturne suradnje – igranje predstava iz produkcije Kazališta na hrvatskom jeziku u europskim kazalištima | 13 | 14 |

Gostovanja drugih kazališta u Gradskom kazalištu mladih (lokalna organizacija događaja)

Ciljevi provedbe programa: Umrežavanje kazališnih programa drugih produkcija s repertoarom Gradskog kazališta mladih te razmjena kulturnih sadržaja sa svrhom proširenja kulturne ponude u Gradu Splitu

|  |  |  |  |
| --- | --- | --- | --- |
| ***Pokazatelj rezultata*** | ***Definicija pokazatelja*** | ***Planska vrijednost 2025.*** | ***Realizacija***  ***1 – 6/2025.*** |
| Broj gostovanja | Broj gostovanja drugih kazališta u Gradskom kazalištu mladih usmjeren na širenje kazališne produkcije u Gradu Splitu | 3 | 1 |

**Program:** A3505 Stručna tijela i vijeća

**Aktivnost:** A350501 Upravna i kazališna vijeća

**Planska vrijednost 2025.:**  7.900,00 eura

**Realizacija 1 -6/2025.:** 529,69 eura

**Obrazloženje:** Naknada članovimaKazališnog vijeća plaćala se sukladno održanim sjednicamaunutarplanom zadanog okvira.

**Posebni izvještaji**

Posebni izvještaji u polugodišnjem izvještaju o izvršenju financijskog plana:

* Izvještaj o zaduživanju na domaćem i stranom tržištu novca i kapitala
* Izvještaj o korištenju sredstava fondova Europske unije
* Izvještaj o danim zajmovima i potraživanjima po danim zajmovima

Kazalište u 2025. godini nije imalo zaduživanja ni danih zajmova niti su korištena sredstva fondova Europske unije.

Ustanova u 2025. godini nije imala sudskih sporova koji bi mogli biti potencijalna obveza.

RAVNATELJ:

dr. sc. Ivo Perkušić

Klasa: 612-03/25-01/261

Urbroj: 2181-110-25-1

U Splitu 25. 7. 2025.